*Μήπως θα μπορούσατε, σας παρακαλώ, να περιμένετε;*/

*Σας πειράζει να περιμένετε λιγάκι;*

*Περιμένετε λιγάκι.*

*Περιμένετε*.

*Περίμενε*.

Το ύφος είναι:

α) Το σύνολο των πιθανών γλωσσικών μορφών με τις οποίες μπορεί να αποδοθεί ένα περιεχόμενο.

β) Η προσωπική επιλογή/δυνατότητα (προσωπικό ύφος /στυλ) του ομιλητή να χρησιμοποιήσει μια από τις πιθανές γλωσσικές μορφές για να αποδώσει ένα περιεχόμενο. σε εξάρτηση πάντα με την περίσταση μέσα στην οποία χρησιμοποιείται κάθε φορά ο λόγος, τις προσδοκίες δηλαδή του κοινού για την μορφή που θα πρέπει να έχει κάθε φορά ο λόγος.

***Σ***κεφτείτε με πόσους διαφορετικούς τρόπους θα μιλούσατε για το ίδιο περιστατικό στον Διευθυντή, στον κολλητό σας , σε έναν αστυνομικό, στη γιαγιά ή τη μαμά σας .

|  |  |
| --- | --- |
| ΥΦΟΣ | ΠΩΣ ΕΠΙΒΕΒΑΙΩΝΕΤΑΙ; |
| Απλό, λιτό, οικείο | Λεξιλόγιο καθηµερινό και κατανοητό, α’ και β’ ρηµατικό πρόσωπο, παρατακτική σύνδεση ή ασύνδετο σχήµα. |
| Ζωντανό, γλαφυρό, παραστατικό, λογοτεχνικό | Ευθύς λόγος, διάλογος, ερωτήσεις, ενεργητική σύνταξη, χρήση παραδειγµάτων και σχηµάτων λόγου (µεταφορές, εικόνες, παροµοιώσεις κτλ.) |
| Επίσηµο/ τυπικό/  σοβαρό | Λεξιλόγιο που χρησιµοποιείται στη διοίκηση, στις δηµόσιες υπηρεσίες, στο στρατό, στην πολιτική, γ΄ ρηµατικό πρόσωπο, παθητική σύνταξη. |
| Επιστηµονικό | Ειδικό λεξιλόγιο (ορολογία). |
| Σύνθετο ή πολύπλοκο | Εξεζητηµένο λεξιλόγιο, ειδική ορολογία, µακροπερίοδος λόγος,  υποτακτική σύνδεση. |
| Χιουµοριστικό | Το κείµενο περιέχει στοιχεία που προκαλούν το γέλιο. |
| Ειρωνικό | Λέξεις ή φράσεις που κοροϊδεύουν πρόσωπα και καταστάσεις,  χρήση εισαγωγικών ή θαυµαστικών, υπαινιγµοί. |
| Εξοµολογητικό | Χρήση α’ προσώπου, παρελθοντικών χρόνων. |
| Διδακτικό, προτρεπτικό | Χρήση υποτακτικής ή προστακτικής. |
| Λαϊκό | Λέξεις ή φράσεις που ανήκουν στην αργκό, στη γλώσσα του περιθωρίου ή σε διαλέκτους. |
| Λόγιο | Λέξεις που προέρχονται από την καθαρεύουσα ή την αρχαία ελληνική. |
| Προφορικό | Λέξεις ή φράσεις που χρησιμοποιούνται συνήθως στον καθηµερινό προφορικό λόγο. |

ΧΡΉΣΙΜΟΙ ΣΥΝΔΕΣΜΟΙ:

<http://www.greek-language.gr/greekLang/modern_greek/tools/lexica/glossology/show.html?id=334>

<http://ebooks.edu.gr/modules/ebook/show.php/DSGL-A110/606/3961,17685/>